 Wakati habari ya kwanza inazungumzia Kamati Kuu ya CHADEMA kuhitimisha mvutano wa viongozi wa chama hicho uliodumu kwa siku kadhaa kuhusu ushiriki wa Mbunge wa Kigoma Kaskazini, Zitto, katika kamati ya kupitia upya mikataba ya madini iliyoteuliwa na Rais Jakaya Kikwete, habari hiyo nyingine ilikuwa ikisema: Sasa ni dhahiri kwamba jitihada za vyama vya upinzani kukipoka madaraka Chama Cha Mapinduzi CCM, katika Uchaguzi Mkuu wa 2010 au hata 2015 zipo kitanzini. 